સર્જન વિસર્જનનું ચક્ર ચાલ્યા કરે છે. ગણેશ જન્મ માતા પાર્વતીએ માટીના પિંડમાંથી કરેલો. ગણેશોત્સવમાં 'ગણેશસર્જન', 'ગણેશપૂજન' અને 'ગણેશવિસર્જન' સાથે સંકળાયેલ સર્જન, પૂજન અને વિસર્જન તો પરમાત્માની અગમ્ય લીલા છે. પૃથ્વી, જળ, તેજ, વાયુ અને આકાશ આ પાંચ તત્વોમાંથી સૃષ્ટિ અને તેના પદાર્થોનું સર્જ થાય છે અને અંતે તેનું વિસર્જન થતાં, પોતાનાં મૂળ તત્વોમાં એ વિલીન થાય છે. ગણેશમૂર્તનું વિસર્જન આવું સત્ય શીખવે છે. એવી પણ માન્યતા છે કે ગણેશોત્સવના ગણપતિને વિદાય આપીએ ત્યારે તે ઘર-શેરીની તમામ સમસ્યાઓ સાથે લઈ જઈને, જળમાં વિસર્જિત થઈ જાય છે. આમાંથી એક બીજું સત્ય એ પણ પ્રગટે છે કે સાકાર મૂર્તિનું વિસર્જન થાય છે એમાં વિરાજમાન ઓમકારસ્વરૂમ ગણેશજી તો અજરામર રહે છે.